2018-11-29 Egyébadmin
2018. december 12–én (Szerda) 15.30 órára
Baráti Közösségünk karácsonyi ünnepségére amely egyben Ó év búcsúztató és
Új Esztendő Köszöntő
1/Karácsonyra emlékezik és köszöntőt mond:
Kiss László tiszteletes, és Mahi atya (Mahimai Raj Anthony) plébániai kormányzó
2./Vetített képes ünnepet köszöntő műsor neves művészek virtuális közreműködésével
Köszöntő után kötetlen beszélgetés közben a magunk által összerakott svéd asztalról elfogyasztjuk a hozott étkeket és süteményeket, leöblítjük a vezetés által biztosított egri nedűvel. Meghallgatnánk az újesztendő első harmadára tervezett összejöveteli témákat, javaslatokat és kirándulási terveket. Ettől legyen jobb kedvűnk búcsúztatni a 2018-as évet, reménykedve köszönteni az új 2019-es esztendőt.
A kellemes együttlét érdekében a következőket kell elvégeznünk: A Közösségi Ház nyitása 14.00 órakor. Férfi tagjainkat várjuk a berendezési munkákhoz (asztalok összerakása, stb) Hölgyeink segítségét kérjük az ünnepi terítéshez egyéb szépítési munkákhoz.
Jelezni szeretnénk, hogy december 14-én 14.30 – 17.00 óra között a református parókián a gyülekezeti teremben mód lenne az előzőhöz hasonló karácsonyi kézműves foglalkozásra. A részvételi szándékot legkésőbb az ünnepi összejövetelen jelezni kellene.
Várunk mindenkit szeretettel :
Szemeretelep 2018 év november hava
2018-11-23 Egyébadmin
A közösségünk tagjai igényeltek egy olyan programot, ahol a karácsonyi készülődéshez kaphatnak segítséget. Össze is jött mintegy 10 érdeklődő, akik Scharekné Horváth Zita irányításával alkottak szép díszeket az ünnepi asztalra. Sajnos nagyon kevés idő állt rendelkezésükre, de ez arra elég volt, hogy kedvet kapjanak az alkotásra.
Amennyiben sikerül megteremteni a feltételeket lesz lehetőség a folytatásra még Karácsony előtt.
Sajnos a fotózáskor már páran elmentek, így ők és az alkotásuk lemaradt a csoportképről.
2018-11-12 Egyébadmin
Az összejövetelen a létszám a jelenléti ív szerint 50 fő volt.
Napirendek.
Ivády Pál köszöntötte a megjelenteket és az 1956. október 23-i forradalomra emlékezve a egy perces néma főhajtással emlékeztek a hősökre és a mártírokra.
Az 1. napirendi ponthoz. Scharek Ferenc rövid vetített képes összefoglalót készített. Ehhez kapcsolódott Varga István javaslata: A Múzeum Úr asztalán látható volt az ősi Vizsolyi Biblia reprint kiadása. Javasolta a jelenlévőknek ezen a biblia reprint kiadásának megvásárlását, és azt adományozza a Baráti Közösség a Szemeretelepi Református Egyházközségnek megköszönve azt a segítséget hogy éveken át ott volt lehetőség összejövetelekre és a jövőben is kisebb csoportos összejövetelek megtartására. Megjegyezte hogy időközben kapcsolatba került a Vizsolyi Református Gyülekezet lelkipásztorával aki tájékoztatójában jelezte, hogy az újbóli kiadás előkészítés alatt van és várhatóan 2019 májusában újból kapható lesz. Mivel Baráti Közösségünk az első előjegyző ezt Vizsolyban a meghatározott időpontban istentisztelet keretében szeretnék részünkre átadni. A megvételre vonatkozó javaslatot a jelenlévők egyhangúan támogatták. A Biblia ára várhatóan 47-50 ezer Ft. lesz.
A 2.napirendi ponthoz. Úgy Kurdi Gyula Portugáliai utazásának, mint pedig Horváth János Skóciai és Normandia úti beszámolóját kedvezően fogadták. Egy-egy ilyen beszámoló kemény feladat hiszen a sok képből a látottakból összegzőt készíteni felkészültséget igényel, pláne ha ezt egy szép számú társaság előtt kell megtenni . A jelenlévők értékelték az előadók beszámolóját és tapssal honorálták a képekkel illusztrált beszámolókat.
A 3. napirendhez. Ivády Pál megismételte Scharekné Zita javaslatát egy olyan összejövetelre mely a közelgő ünnepi felkészüléshez kacsolódó ünnepi terítéssel, csomagolással, dekorálással, kapcsolatos tapasztalat csere keretében lehetne megtartani. Erre alkalmas időpont november 23-án 15.30-17.00 óra között a református parókián kerülne sor. Minden érdeklődőt szívesen látunk. Néhányan jelentkeztek már korábban.
A szokásos év végi Óév búcsúztatót és Újesztendőt köszöntő összejövetelt 2018.december 12-én 15.30 kor tartjuk a Don Bosco közösségi házban.
Varga István jelezte, hogy a szokásos februári kirándulás helye Karcag lesz melynek programjáról a tagságot tájékoztatják és kivételesen a híres karcagi birka pörköltre invitáljuk a résztvevőket.
Ivády Pál zárszavával ért véget az összejövetel, találkozzunk december 12-én.
Jó hangulatú, tanulságos látogatást tettünk Pápán, majd kitűnő ebédben volt részünk Nagy Somlón a Hegykapu étteremben.A részletes beszámolót itt lehet megtekinteni, Pápa-Somló kirándulás írásos összegző. A többi kép a Kalandozások rovatban található.